stanford-oval/wikipedia huggingface dataset:
אוריאנה לזרק-חלאס

אוריאנה לזרק-חלאס (בצרפתית: Auriana Lazraq-Khlass; נולדה ב-22 באפריל 1999) היא אתלטית צרפתייה, סגנית אלופת אירופה (רומא 2024) בקרב שבע.
ביוגרפיה > 2023

באליפות העולם שנערכה בבודפשט שבהונגריה באוגוסט סיימה במקום 12 בקרב שבע בשיא אישי חדש של 6,179 נקודות.
ביוגרפיה > 2024 > סגנית אלופת אירופה

באליפות אירופה שנערכה ברומא שבאיטליה ביוני זכתה במדליית כסף בקרב שבע בשיא אישי חדש של 6,635 נקודות, אחרי נפיסטו ת'יאם מבלגיה (6,848 נקודות) ולפני נור וידטס, גם היא מבלגיה (6,596 נקודות).
שיאים אישיים > אצטדיון

ריצת 100 מטר משוכות: 13.35 שניות (2024)
קפיצה לגובה: 1.77 מטר (2021)
הדיפת כדור ברזל: 15.27 מטר (2024)
ריצת 200 מטר: 23.56 שניות (2024)
קפיצה לרוחק: 6.38 מטר (2021)
הטלת כידון: 48.23 מטר (2024)
ריצת 800 מטר: 2:12.07 דקות (2024)
קרב שבע: 6,635 נקודות (2024)
אחריי המבול

אחריי המבול (בצרפתית: Après moi, le déluge) או בצורת רבים אחרינו המבול (בצרפתית: Après nous, le déluge) הוא מטבע לשון שמקורו בצרפתית. הביטוי מביע את אדישותו של אדם לגבי מה יקרה בעתיד, כאשר הוא מניח שאירועי העתיד לא ישפיעו עליו מכיוון שהגיע לסוף דרכו. הביטו מתייחס למבול המקראי וניתן לפרשו בשני אופניםː אחרי לכתי לא אכפת לי אם יבוא המבול והכל ייהרס. או לחליפין, אחרי לכתי עלול להגיע המבול ולכן דאגה לגבי העתיד היא לחינם. מקובל גם להשתמש בביטוי כהבעת ביקורת על אדישות לגבי השלכות עתידיות של מעשים או התרחשויות בהווה.
מקור הביטוי

הביטוי מיוחס ללואי החמישה עשר, מלך צרפת או, בצורה אחרינו המבול, לפילגשו מאדאם דה פומפדור. ישנם גרסאות שונות לגבי ההקשר שבו נאמר הביטוי. על פי הגרסה הנפוצה הביטוי נאמר לאחר קרב רוסבאך, שנערך בשנת 1757, בו הובס הצבא הצרפתי על ידי הצבא הפרוסי. האמרה באה להביע אדישות המלך למשמעות התבוסה בקרב או אולי כדברי נחמה שהשמיעה מאדאם דה פומפדור באוזני המלך. המקור לייחוס הזה הוא מכתב שכתבה זמרת האופרה מרי פֶל(אנ') בו סיפרה שמאהבה הצייר מוריס קוונטין דה לה טור(אנ') סיפר לה שהדברים נאמרו בזמן שצייר את מאדאם דה פומפדור.
ישנם היסטוריונים המפקפקים בייחוס הזה וסבורים שהביטוי היה בשימוש בשפה הצרפתית טרם ימיו של לואי החמישה עשר.
הסופר וחוקר השפה הצרפתי קלוד דונטון(צר') טוען שהביטוי הפך לשגור בעקבות חיבור של המתמטיקאי הצרפתי פייר לואי מאופרטויס(אנ') בו העלה את האפשרות שהשביט האלי יכול להביא כליה על העולם. על פי תחזיתו של אדמונד האלי השביט היה צפוי לשוב ולהופיע ב-1758. האלי עצמו העלה תאוריה שהמבול המקראי נגרם על ידי כוכב שביט שחלף קרוב מאוד לכדור הארץ.
הבלשן הצרפתי אלן ריי(אנ') מצא שהאזכור המוקדם ביותר בכתב של הביטוי הוא רק מ-1789.
אזכורים בתרבות

קרל מרקס בספרו הקפיטל משתמש בביטוי בפרק הדן בהגבלת אורכו של יום העבודה כדי לתאר את יחסו של הקפיטליסט לבריאותו של העובד. הוא כותב ”"אחרינו המבול" הוא ביטוי מפתח עבור כל קפיטליסט או אומה קפיטליסטית. ההון אדיש לבריאותו ותוחלת חייו של העובד אלא אם החברה כופה עליו להתייחס לכך”.
בשנת 1989 הוציאה לאור הזמרת נורית גלרון את השיר המחאה הפוליטי "אחרינו המבול". את מילות השיר כתבה גלרון והוא הולחן על ידי ארקדי דוכין ונכלל באלבום בעל אותו שם. השיר מבקר את המשך שיגרת החיים והבילויים בתל אביב בימי האינתיפאדה הראשונה, תוך הפגנת אדישות למתרחש בשטחים ולסבל של הפלסטינים. השיר עורר כעס בקרב חלקים בציבור הישראלי והוועד המנהל של רשות השידור הישראלית החליט לאסור את השמעתו בתחנות הרדיו ובטלוויזיה, וגם בגלי צה"ל נאסרה השמעתו.
ראו גם

המבול
הערות שוליים

↑  E. Cobham Brewer, Dictionary of phrases and legends, 1898
↑  Michael Mould, The Routledge Dictionary of Cultural References in Modern French, Routledge, 2011
1 2  Joëlle Chevé, APRÈS NOUS LE DÉLUGE !" MADAME DE POMPADOUR, 1757", Historia, 2013
↑  הציור מתוארך בדרך כלל ל-1755 לפני קרב רוסבאך
↑  Ralph Keyes, The Quote Verifier, New York: St. Martin's Publishing Group, 2006
↑  Pierre-Louis Moreau Moreau de Maupertuis, Lettre sur la Comète, Paris, 1742
↑  Claude Duneton, La puce à l'oreille : les expressions imagées et leur histoire, Paris: France Loisirs, 2001, עמ' 488
↑  Edmond Halley, Some Considerations about the Cause of the Universal Deluge, Laid before the Royal Society, on the 12th of December 1694, Philosophical Transactions 33, Royal Society, 1724, עמ' 118-123
↑  קרל מרקס, 10, הקפיטל, כרך 1
↑  השירים "אחרינו המבול" ו"חד גדיא" נפסלו לשידור, מעריב, 6 בדצמבר 1989
↑  רונן טל, גל״ץ הגביל השמעת שיר של נורית גלרון, חדשות, 5 באפריל 1989
אי השיפון הגדול

| --- | --- |

 נתונים גאוגרפיים
 מיקום:  דנובה, דנובה הקטנה, ואה 
 קואורדינטות:  47°54′03″N 17°28′32″E﻿ / ﻿47.9009°N 17.4756°E﻿ / 47.9009; 17.4756
 שטח:  1,886±0 קילומטר רבוע
 נתונים מדיניים
 מדינה:  סלובקיה 
 אזור זמן:  UTC+2
  (למפת סלובקיה מוגדלת) ברטיסלאבה טרנבה טרנצ'ין ניטרה ז'ילינה באנסקה ביסטריצה  פרשוב קושיצה צ'כיה פולין אוק. רו. הונגריה א ו ס ט ר י ה אי השיפון הגדול(למפת סלובקיה רגילה) ברטיסלאבה טרנבה טרנצ'ין ניטרה ז'ילינה באנסקה ביסטריצה  פרשוב קושיצה צ'כיה פולין אוק. רו. הונגריה א ו ס ט ר י ה אי השיפון הגדול
 
מיקומו של אי השיפון הגדול בתוך סלובקיה
אי השיפון הגדול (בסלובקית: Veľký Žitný ostrov), להבדיל אותו מאי שיפון הקטן, הוא אי נהר בדרום־מערב סלובקיה, המשתרע מברטיסלאבה עד קומארנו. הוא שוכן בין הדנובה, ואה והדנובה הקטנה. זהו אי הנהר הגדול ביותר באירופה, עם שטח של 1,886 קילומטרים רבועים.
העיירות העיקריות באי הן Komárno (Révkomárom), Dunajská Streda (Dunaszerdahely) ו- Shamorín (Somorja). רובעי ברטיסלבה, וראקואה ופודונייסקה ביסקופיצה ממוקמים גם הם באי. גם בית הזיקוק Slovnaft ממוקם באי. האי הוא מאגר מי השתייה הגדול ביותר בסלובקיה, ואחד הגדולים גם באירופה. בגלל האקלים החם, קרקעות טובות ומאגרי מים זהו אזור חקלאי חשוב, עם התנאים הטובים ביותר לקבלת יבולים. זהו האזור הפורה ביותר בסלובקיה, וגורם לכריתה של רוב היערות באי.
אטימולוגיה

שמו הסלובקי הנוכחי של האי הוא מודרני והוא נגזר מהדמיון הפונטי של Schütt הגרמנית (כלומר "הריסות") ו-žito (שיפון) בסלובקית. שם זה התקבל והוא נפוץ גם מכיוון שהאי הוא אזור פורה מאוד המשמש להפקת יבולים.
שמו המקורי של האי הוא ממוצא הונגרי ב(1250 "צ'ולוקו"). סטניסלב שגוי משוחזר שם כמו * Čalov (כמו צ'כיה Čálovice, סרבית Čalovići או פולנית Nieczałów, Varsik כמו * Čelov (כמו Čelovce בסלובקיה המזרחית). השם ההונגרי Csallóköz נגזר מהשם ההונגרי הישן של הדנובה הקטנה - "Csalló".
דנובה הקטנה, היוצרת את אי השיפון הגדול, יחד עם נהרות דנובה ו-ואה.
בית זיקוק סלובנאפט בברטיסלבה.
Dunajská Streda, אחת העיירות הממוקמות באי השיפון הגדול.
Komárno, אחת העיירות הממוקמות באי השיפון הגדול.
הערות שוליים

↑  http://www.televize.cz/clanky/dilo-dunaje-nejvetsi-ricni-ostrov-evropy-3420 (in Czech)
↑  https://www.sulinet.hu/oroksegtar/data/kulhoni_magyarsag/2009/A_csallokoz_sziveben/pages/013_csallokoz_nev_nyomaban.htm
↑  Hladký, Juraj (2013). "Vlastné meno onymickom v regionálnom systéme" (PDF). Актуальні проблеми філології та перекладознавства (בסלובקית): 298. ISSN 2415-7929.
| --- | --- |
בקרת זהויות :  GND: 4254661-8  NKC: xx0084209  VIAF: 2941156619121328780005   WorldCat (עם VIAF): 2941156619121328780005
אדי איזרד

| --- | --- |

איזרד ב-2015
 לידה:  7 בפברואר 1962 (בת 62) עדן, מושבת עדן 
 שם לידה:  Edward John Izzard 
 מדינה:  הממלכה המאוחדת הממלכה המאוחדת
 תקופת הפעילות:  מ-1982 
 מקום לימודים:  איסטבורן קולג' (1980)  Bede's Prep School  בית הספר אוקלי האוז 
 פרסים והוקרה:  פרס אמי לבידור בפריים טיים לכתיבה לתוכנית קומית או מוזיקלית (2000)  פרסי הקומדיה הבריטית (1993)  פרס אמי להופעת יחיד במופע או תוכנית מוזיקלית (2000)  פרס מיוחד של עולם התאטרון (1998)  פרסי הקומדיה הבריטית (1996)  פרס דרמה דסק לשחקן מצטיין במחזה (2003)  פרס ג'יימס ג'ויס 
 https://www.eddieizzard.com/en
 פרופיל ב-IMDb
 
איזרד ב-2008
אדוארד ג'ון "אדי" איזרד (באנגלית: Edward John "Eddie" Izzard; נולדה ב-7 בפברואר 1962) היא סטנדאפיסטית ושחקנית אנגלייה. סגנונה מאופיין בדיבור לא ממוקד ומונולוגים סוריאליסטיים, בנוסף להופעותיה, איזרד גם משחקת בטלוויזיה, בקולנוע ובתיאטרון, כמו כן היא ידועה בפעילותה הרבה למען ארגוני צדקה ובהיותה טרנסג'נדרית.
ביוגרפיה > נעוריה ותחילת דרכה

איזרד נולדה בקולוניה הבריטית בעדן, תימן כבן האחרון של הזוג האנגלי הרולד ג'ון ודורות'י אלה איזרד. משפחת איזרד עברה לצפון אירלנד בשנת 1962, מעט לפני הכרזת מצב החירום בעדן (בעקבות אירועים שהובילו לעצמאות דרום תימן). היא חיה בבנגור, דאון, עד 1967, אז החמיר המצב הפוליטי בצפון אירלנד ומשפחתה עברה לסקוון שבוויילס, אחר כך לבקסהיל שבמזרח סאסקס באנגליה, שם היא למדה במכללת איסטבורן. אמה מתה בשנת 1968 בהיותה בת שש והיא מציינת זאת כאחד מהאירועים שהשפיעו רבות על חייה.
לאחר מות אמה התנחמה איזרד בקומדיה. היא אהבה במיוחד את מונטי פייתון, סטיב מרטין, ריצ'רד פריור ואת העבודות המוקדמות של בני היל. היא החלה להשתעשע בסטנד-אפ בזמן לימודיה באוניברסיטת שֶפילד, ולאחר שהתבקשה לעזוב את לימודי החשבונאות, החלה להופיע ברחוב. לאחר שלאורך מרבית שנות ה-80 עבדה ברחובות אירופה וארצות הברית, עברה איזרד להופיע במועדוני בריטניה. הופעתה הראשונה הייתה במועדון ה"קומדי סטור" הבריטי. בתחילת שנות ה-90 החלה לקבל הכרה כקומיקאית, אם כי היא עוד לא גיבשה לעצמה את סגנונה באותה תקופה.
איזרד מביעה לעיתים קרובות את רצונה בילדים, ולגבי נישואין אמרה כי "ודאי שאולי אתחתן".
ביוגרפיה > הצלחה כקומיקאית

הופעות הסטנד-אפ של איזרד זיכו אותה בפרס הקומדיה הבריטית ב-1993 (על "בשידור חי בשגרירים" - Live at the Ambassadors) וב-1996 (על "תווית יידוע" - Definite Article). לאחר שהשוק הבריטי מוצה, יצאה איזרד עם המופע "תווית יידוע" לסיבוב הופעות בערים מרכזיות מחוץ לבריטניה, כולל הופעה חד-פעמית בניו יורק. בכל מקרה, פריצתה לתודעה האמריקאית באה רק בשנת 1999, כשמופעה "לבוש להרוג" (Dress to Kill) שודר בערוץ הטלוויזיה HBO. לאחר כשנה ערכה איזרד סיבוב הופעות בבריטניה, צרפת וארצות הברית. בעקבות זאת זכתה לשני פרסי אמי על המופע שלה (ביצוע וכתיבה) בשנת 2000.
על אף ההצלחה הגדולה שנבעה משידור מופעה בטלוויזיה, ממעטת אדי איזרד לבצע סטנד-אפ בטלוויזיה. היא טוענת שהופעה בטלוויזיה מכלה את החומר, בזמן שכשהחומר מבוצע על במה, היא יכולה לחזור עליו בפני קהלים שונים.
בינואר 2006 הכריז ערוץ הטלוויזיה האמריקאי FX (חלק מתאגיד קבוצת הבידור פוקס) על השקת סדרת טלוויזיה חדשה בשם הנובוריצ'ים בכיכובה של איזרד. איזרד היא אחת מהכותבים של הסדרה, ואחת הדמויות מבוססת על ילדותה. הסדרה עלתה לשידור ב-12 במרץ 2007.
איזרד הופיעה גם בלייב 8 על פסנתר כליווי למוזיקאי הסקוטי מיג' אור בשיר "וינה".
בשנת 2016 דיבבה את דמותו של אנגוס בסרט האנימציה "כלב מי שמנגן".
ביוגרפיה > הופעות בתיאטרון

ב-1994 שיחקה איזרד לראשונה בתיאטרון, בהצגה "הצופן" שנכתבה על ידי דייוויד מאמט והוצגה בתיאטרון הווסט אנד. בהצגה, שהופקה על ידי תיאטרון הקומדיה הלונדוני, כיכבה גם לינדזי דאנקן. הצלחת ההצגה, ובייחוד הצלחת איזרד בתפקידה, הובילו אותה לתפקיד נוסף בהצגה "Oneonta 900" של דייוויד ביירד. ב-1995 היא שיחקה את הדמות הראשית במחזה "אדוארד השני" של כריסטופר מרלו.
איזרד שיחקה את לני ברוס במחזה "לני" בהפקה של 1999. בשנת 2001 היא החליפה את קלייב אוון במחזה "יום במותו של ג'ו אג" מאת פיטר ניקולס. בשנת 2003 חזרה איזרד לשחק במחזה בהופעותיו בברודוויי, וזכתה על כך בפרס טוני לשחקן הראשי. ההצגה עצמה זכתה בעוד ארבעה פרסי טוני.
סגנונה הקומי

הסגנון הקומי של אדי איזרד מושפע רבות ממונטי פייתון, בייחוד במעבר האסוציאטיבי בין נושאים בהופעתה. לרוב, איזרד לא עובדת עם תסריט. היא מרשה לעצמה להיקטע על-מנת להעלות בדיחות חדשות, דמויות שהיא מציגה יכולות להיהפך לדמויות אחרות בן רגע, והיא יכולה לעבור כהרף עין בין ניתוח היסטורי למוצרי חשמל ביתיים. הסגנון הזה גורם להפסקות קצרות בין קטעים בהם איזרד יכולה למלמל "ובכן...", "גם זה נכון" ודברים מעין אלו. מלמולים אלה הפכו ברבות השנים לסמנה המסחרי. לעיתים קרובות איזרד שמה לב לתגובות הקהל לבדיחותיה תוך כדי הופעה ומגיבה אליהם בכתיבה בפנקס דמיוני בידה: "אל תספרי את זה שוב", "איבדתי אותם בבדיחה הזאת" וכדומה. כמו כן, היא מרבה לפנות לקהל בשאלות ואף נעזרת בהם אם היא נתקעת עם ניסוח מסוים.
בין הכישורים הקומיים שאדי איזרד מרבה להשתמש נמצאים החיקוי והפנטומימה. איזרד מרבה להציג את אלוהים בקולו של ג'יימס מייסון ואת נח בקולו של שון קונרי, היא גם מחקה לעיתים קרובות את פעולתם של מכשירים ביתיים כמו: מכסחת דשא, שואב אבק ומסור, תוך כדי שהיא מעניקה להם מבטאים שונים ותכונות אנושיות. בדיחות שהיו מוצלחות במיוחד יחזרו מכיוון בלתי צפוי בקטע אחר.  איזרד עוסקת בהופעותיה בנושאים מודרניים כמו-גם בנושאים היסטוריים, בולטים המקרים בהם איזרד מדמיינת ומציגה אירועים היסטוריים בראייה מחודשת, מקרים כאלה מניבים קטעים כמו "עוגה או מוות: האינקוויזיציה בבריטניה" ו"שליחי ישו לדינוזאורים". על-אף שאיזרד עוסקת בנושאים רגישים, בעיקר בדת הנוצרית, לרוב אין היא מתכוונת להרע או לפגוע. איזרד מפנה חלק ניכר מתשומת הלב לאישיותה, כולל לעובדה שהיא לובשת בהופעותיה בגדי נשים ("זו מטרתי הברורה: עליי ללבש שמלה בכל שבעת היבשות"). כמו כן, איזרד מרבה להתייחס לנושאים פופולריים (הארי פוטר, מלחמת הכוכבים וכדומה) תוך שהיא מבקרת את הנקודות החלשות ומעלה את הטובות שבהן.
מגדר

איזרד מגדירה את עצמה כג'נדרפלואיד. בעבר נהגה להגדיר את עצמה כקרוס-דרסר ואמרה באחת מהופעותיה ש"נשים לובשות מה שהן רוצות, אז גם אני". לפי איזרד "רוב הקרוס-דרסרים נמשכים לנשים".
איזרד מדברת רבות על "קנאת שדיים" אותה היא מרגישה כלפי המין הנשי (ללא ספק משחק מילים על קנאת פין). מאז צילומי הסרט " הסופר אקסית שלי" היא נוהגת להסתובב לעיתים עם זוג שדיים מזויף שהמודל לצורתם הוא הזוג של אומה תורמן ששיחקה לצידה בסרט.
הכרה

ב-18 במאי 2007 דורגה איזרד במקום השלישי ברשימת 100 הקומיקאים הגדולים שערך ערוץ 4 הבריטי כחלק מסדרת "100 ה... הגדולים". היא דורגה במקום ה-75 ברשימת 100 הקומיקאים הגדולים בכל הזמנים של הקומדי סנטרל. בשנת 1999 התארחה איזרד בתוכנית המסקרת את סיפורה של קבוצת מונטי פייתון, ג'ון קליז אמרה עליה שהוא "חברת מונטי פייתון אבודה", היא גם מילאה את מקומו של גרהאם צ'אפמן בהופעה מיוחדת שערכה הקבוצה לזכרו.
דעות פוליטיות

איזרד התבטאה מספר פעמים והצהירה כי תתמודד לראשות עיריית לונדון בשנת 2020. היא התמודדה ללא הצלחה על מושב בוועד הפועל במלפגת הלייבור בשנת 2016 ו-2018. בינואר 2021 סיפרה בראיון לעיתון Sunday Morning כי היא מתכוונת לרוץ לחיים הפוליטיים, והביעה עמדה נחרצת נגד ראש הממשלה לשעבר, בוריס ג'ונסון, ונשבעה לעזור ככל שתוכל לראש האופוזיציה קיר סטארמר להיבחר.
פילמוגרפיה והופעות > הופעות סטנד-אפ

בשידור חי בשגרירים (Live at the Ambassadors 1993)
חד-פעמי (Unrepeatable 1994)
תווית יידוע (Definite Article 1996)
מהולל (Glorious 1997)
לבוש להרוג (dress to kill 1999)
מעגל (circle 2002)
סקסי (sexie 2003)
מעורטל (stripped 2008/9)
פילמוגרפיה והופעות > הצגות בהן השתתפה

(1994) 900 Oneonta
יום במותו של ג'ו אג (2001-2002, 2003)
אדוארד השני (1995)
לני (1999)
הצופן (1994)
טרמבו (2002)
פילמוגרפיה והופעות > פילמוגרפיה

סוכן חשאי (The Secret Agent 1996)
ולווט גולדמיין (Velvet Goldmine 1998)
הנוקמים (The Avengers 1998)
אנשי המסתורין (Mystery Men 1999)
העבריין (The Criminal 1999)
קרקס של פושעים (Circus 2000)
צילו של הערפד (Shadow of the Vampire 2000)
המיאו של החתול (The Cat's Meow 2001)
כל אנשי המלכה (All the Queen's Men 2001)
Revengers Tragedy (2002)
בלוברי (Blueberry 2004)
חמישה ילדים והדבר (Five Children and It 2004)
רומנטיקה וסיגריות (Romance & Cigarettes 2004)
אושן 12 (Ocean's Twelve 2004)
האריסטוקרטים (The Aristocrats 2005)
ג'ונגל סיטי (The Wild 2006)
הסופר אקסית שלי (My Super Ex-Girlfriend 2006)
אושן 13 (Ocean's Thirteen 2007)
כוורת בסרט (Bee Movie 2007)
מעבר ליקום (Across the Universe 2007)
סיפורי נרניה: הנסיך כספיאן (The Chronicles of Narnia: Prince Caspian 2008)
איגור (Igor 2008)
מבצע ואלקירי (Valkyrie 2008)
יום אחרי יום (2010)
נער מקהלה (2014)
יום מתוך ימים (2015)
כלב מי שמנגן - דיבוב (2016)
להעיר את המלכה (2017)
קסם של מפלצת - דיבוב (2019)
שיר השמות (2019)
Get Duked!‏ (2019)
לגעת בכוכבים (2020)
שש דקות לחצות‏ (2020) - גם תסריטאית
Man & Witch ‏ (TBA) - דיבוב
פילמוגרפיה והופעות > טלוויזיה

הנובוריצ'ים (2009-2008)
יומו של השלוש-רגל (2009)
חניבעל (2013-2015)
פאוורס (2015)
לא רעב ולא אוהב (2019) - דיבוב
הסמל האבוד (2021)
תישאר קרוב (2021)
The Kids in the Hall ‏ (2022)
עבריינים (אנ') (2023)
הערות שוליים

↑   Eddie on coming out as transgender – Eddie Izzard: Marathon Man – BBC Three, סרטון  באתר יוטיוב (אורך: 3:12)
↑   Eddie Izzard's Decision Not to Transition | Joe Rogan, סרטון  באתר יוטיוב (אורך: 3:07)
↑  רק לא ג'ונסון: הקומיקאית הטרנסית רצה לפוליטיקה, באתר ‏מאקו‏, 1 בפברואר 2021
| --- | --- |
בקרת זהויות :  NLI: 987007330244005171  PLWABN: 9810573804805606  BNE: XX5046985  BnF: cb15001131n (data)  GND: 143590316  ISNI: 0000 0001 1438 3952  LCCN: n99261656  MusicBrainz: 324db1e6-1ec6-415c-ae5f-903b78513d3f  NKC: xx0170711  NLA: 41317161  NTA: 253176832  SNAC: w6jx07zj  SUDOC: 169391213  Trove: 1454128  VIAF: 15046613   WorldCat (עם VIAF): 15046613 
איזרד ב-2013
אוריאק

| --- | --- |
סמל אוריאקסמל אוריאק

מבט על כנסיית סנט ז'רו והרובע סביבה
 מדינה:  צרפת צרפת
 חבל:  אוברן-רון-אלפ אוברן-רון-אלפ
 מחוז:  קנטל
 רובע:  אוריאק
 ראש העיר:  Pierre Mathonier
 תאריך ייסוד:  898 
 שטח:  28.76 קמ"ר
 גובה:  622 מטרים
  ‑ הנקודה הגבוהה:  867
  ‑ הנקודה הנמוכה:  573
 אוכלוסייה:  ‏
  ‑ בעיר:  25,815 (1 בינואר 2021)
 קואורדינטות:  44°55′31″N 2°26′23″E﻿ / ﻿44.925277777778°N 2.4397222222222°E﻿ / 44.925277777778; 2.4397222222222 
 אזור זמן:  UTC+1
 http://www.aurillac.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי אוריאק(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי אוריאק(למפת אוברן-רון-אלפ רגילה) ליון גרנובל בור-אן-ברס ואלנס סנט אטיין שאמברי קלרמון-פראן לה פוי-אן-ולה מולן סאנטר עמק הלואר  אקיטן החדשה  אוקסיטניה פרובאנס-אלפ-קוט ד'אזור איטליה שווייץ בורגון-פראנש-קונטהאוריאק(למפת אוברן-רון-אלפ מוגדלת) ליון גרנובל בור-אן-ברס ואלנס סנט אטיין שאמברי קלרמון-פראן לה פוי-אן-ולה מולן סאנטר עמק הלואר  אקיטן החדשה  אוקסיטניה פרובאנס-אלפ-קוט ד'אזור איטליה שווייץ בורגון-פראנש-קונטהאוריאק  he tabBackground:;tabBorder:#aaa;defaultTab:0;
 
אוריאק (בצרפתית: Aurillac; באוקסיטנית: Orlhac) היא עיר המשמשת כבירת מחוז קנטל בדרום-מערב חבל אוברן-רון-אלפ. העיר שוכנת על גדות נהר הז'ורדן (Jordanne), אחד מיובליו של נהר הסר (Cère), כ-560 ק"מ דרומית לפריז וכ-223 ק"מ צפונית לטולוז.
היסטוריה

מקור שם העיר הוא מלטינית: Aureliacum – הבית של אורליוס, וקיומה של העיר מן התקופה הגאלו-רומאית מוצג היטב בשרידי המקדש Fanum d'Aron מן המאה ה-1 שהתגלו בקרבת העיר. ההשערה היא כי מקור העיר, בדומה לערים רבות, באופידום שהוקם על פסגת ההר הסמוך. עם תום הכיבוש הרומאי התפשט היישוב אל המישור הסמוך לו, אך עם שקיעת האימפריה הרומית חזר היישוב והתבצר במחצית הדרך בין היישוב הרומי העתיק והיישוב הגאלי-רומי המאוחר יותר, מיקום בו נמצאת העיר כיום.
ההיסטוריה המתועדת של העיר מתחילה ב-856, כאשר ז'רלד מאורליאק, בנו של אציל בשם זהה, נולד בטירה שבעיר. ב-885 ז'רלד הקים בעיר מנזר בנדיקטיני, מנזר בו למד מלומד בן העיר בשם גרבר, מי שכיהן מאוחר יותר כאפיפיור הצרפתי הראשון תחת השם סילבסטר השני.
ז'רלד מת ב-910, אולם השפעתו על העיר ואופיה נמשכה שנים רבות לאחר מכן, כך לדוגמה שימש שמו כשם הניתן לילד בעת ההטבלה לנצרות.
במהלך מלחמות הדת בצרפת נכבשה העיר, בעקבות בגידה, על ידי הפרוטסטנטים. המנזר נבזז והספרייה שבו נשרפה כולה.
במפקד הראשון שנערך לתושבי העיר, בשנת 1759, נמנו בעיר 6,268 תושבים בלבד, אולם בעקבות בניית מסילת הרכבת לעיר ב-1866, התפתחה העיר משמעותית.
תושבי החבל נקראים בצרפתית "Aurillacois, Aurillacoises".
הערות שוליים

↑  תושבי חבל אוריאק (בצרפתית)
| --- | --- |
בקרת זהויות :  NLI: 987007566911605171  BnF: cb15248185f (data)  GND: 4079875-6  LCCN: n83225766  MusicBrainz: 72a7681d-ff54-4dc7-aac5-0c782f131161  SUDOC: 026359820  VIAF: 153648668   WorldCat (עם VIAF): 153648668
אדובי אילוסטרייטור

| --- | --- |

צילום מסך של גרסת CC 2024 על חלונות 11. החלק המסומן שבאיור המוצג בתמונה נוצר על ידי כלי הבינה המלאכותית שבתוכנה.
צילום מסך של גרסת CC 2024 על חלונות 11. החלק המסומן שבאיור המוצג בתמונה נוצר על ידי כלי הבינה המלאכותית שבתוכנה.
 מפתח:  אדובי מערכות
 מחזור חיים:  1987–הווה (כ־37 שנים)
 גרסה אחרונה:  28.5 (3 במאי 2024)
 מערכת הפעלה:  חלונות, macOS
 נכתבה בשפות:  ++C
 סוג רישיון:  תוכנה כשירות שיתופית
 קטגוריה:  תוכנת גרפיקה וקטורית, עורך תוכן מולטימדי
 www.adobe.com/products/illustrator
אדובי אילוסטרייטור (באנגלית: Adobe Illustrator) היא תוכנת גרפיקה וקטורית שפותחה על ידי חברת אדובי.
התוכנה פותחה בשנת 1986 עבור מערכת ההפעלה macOS שפועלת על מקינטוש, ופותחה מאוחר יותר גם בגרסת Windows. גרפיקאים רבים משתמשים בתוכנה, כיוון שבעזרתה ניתן לעצב כמעט כל דבר ללא צורך בשילוב תוכנות אחרות בעבודה. התוכנה משמשת לעיצוב גרפים, סמלילים, תלת-ממד ועוד. כמו כן קובצי התוכנה נתמכים גם בתוכנות תלת-ממד מתקדמות כגון 3D Studio Max, ו-MAYA, של חברת אוטודסק.
התוכנה משתמשת בשיטה הווקטורית והתמונות אינן מורכבות מפיקסלים. לכן ניתן ליצור אובייקט קטן ולהגדיל אותו עשרות מונים בלי לפגוע בחדות התמונה, כלומר בלי שהאובייקט ימרח והתמונה תהיה מטושטשת.
הגרסה העדכנית, נכון לשנת 2024, היא Illustrator CC 2024, שהיא הגרסה ה-28 של התוכנה, והיא עובדת בשיתוף פעולה עם שאר התוכנות של אדובי, כגון אדובי אינדיזיין ופוטושופ.
התוכנה משמשת לייצור פוסטרים, סמלילים ועוד.
תכונות > כלים

חלונית הכלים שבצד שמאל של התוכנה מציעה למשתמש מגוון כלים המשמשים ליצירה, עריכה ובחירה של עצמים גרפיים. כלי התוכנה מחולקים לכמה סוגים: כלי ציור, כלי צביעה, כלי שינוי ועריכת צורות, כלים לעריכת טקסט, לחיתוך וגזירה, כלי זום והזזה ואף כלים ליצירת תרשימים וגרפים. כמקובל בתוכנות אחרות של אדובי, לחלק מהכלים יש מספר מצבי עבודה; כלים כאלו מסומנים בחלונית הכלים על ידי משולש קטן בפינה הימנית התחתונה של הכלי וניתן לגשת למצבים אלו על ידי לחיצה ממושכת על סמל הכלי.
מאז גרסת 2023 התווספו לתוכנה כלים מבוססי בינה מלאכותית יוצרת המאפשרים למלא עצמים גרפיים ואף ליצור איורים וקטוריים על בסיס שאילתות טקסטואליות.
תכונות > פורמטים לשמירה

הפורמט ה"טבעי" של התוכנה הוא פורמט Adobe Illustrator Artwork. זהו פורמט קנייני של אדובי המאפשר לשמור גרפיקה וקטורית על בסיס פורמט EPS (פוסטסקריפט) או PDF. קבצים אלו נשמרים עם הסיומת .ai .
כמו כן התוכנה תומכת בפתיחה ושמירה של קבצים שנשמרו בפורמט הפתוח SVG ובפורמטי גרפיקה דו-ממדית שנוצרו בתוכנות אוטוקאד (.dwg ו-.dxf), ויכולה לפתוח ולייבא אליה מגוון סוגי קבצים כמו קובצי תמונת מפת סיביות (JPG, PNG, BMP), קובצי גרפיקה וקטורית שנוצרו בפריהנד הישנה יותר (.fh10, .fh11 ועוד), קבצים שנוצרו בתוכנות גרפיות אחרות (פוטושופ או CorelDRAW) ועוד.
התוכנה תומכת בפתיחת קובצי SVG שנוצרו בתוכנה החופשית Inkscape, אך התאימות אינה מלאה כיוון ששתי התוכנות מיישמות מימוש אחר של הפורמט. Inkscape תומכת בייצוא לפורמט פוסטסקריפט (EPS) ופורמט PDF, שאלה שני פורמטים שאילוסטרייטור יודעת לעבוד איתם.
היסטוריית גרסאות

| גרסה | מערכות הפעלה | תאריך יציאה | הערות |
| --- | --- | --- | --- |
| 1 | מקינטוש | ינואר 1987 | גרסה ראשונה |
| 1.1 | מקינטוש | מרץ 1987 |  |
| "88" (1.7) | מקינטוש | מרץ 1988 | שווקה כגרסה השנייה של התוכנה, וקיבלה את המספור "88" בהתאם לשנת יציאתה. |
| 2 | חלונות | ינואר 1989 | גרסה ראשונה לחלונות |
| 3 | מקינטוש, NeXT ומערכות יוניקס נוספות | אוקטובר 1990 |  |
| 3.5 | IRIX, סולאריס | 1991 (IRIX) 1993 (סולאריס) |  |
| 4 | חלונות | מאי 1992 |  |
| 5 | מקינטוש | יוני 1993 |  |
| 5.5 | מקינטוש, סולאריס | יוני 1994 |  |
| 5.5.1 | IRIX | 1995 |  |
| 6 | מקינטוש | פברואר 1996 |  |
| 5.1 | חלונות | 1996 |  |
| 7 | חלונות, מקינטוש | מאי 1997 |  |
| 8 | חלונות, מקינטוש | ספטמבר 1998 |  |
| 9 | חלונות, מקינטוש | יוני 2000 |  |
| 10 | חלונות, מקינטוש, Mac OS X | נובמבר 2001 | הגרסה הראשונה שיכלה לרוץ בצורה טבעית על Mac OS X. |
| CS (11) | חלונות, Mac OS X | אוקטובר 2003 |  |
| CS2 (12) | חלונות, Mac OS X | 27 באפריל 2005 |  |
| CS3 (13) | חלונות, Mac OS X | אפריל 2007 |  |
| CS4 (14) | חלונות, Mac OS X | אוקטובר 2008 |  |
| CS5 (15) | חלונות, Mac OS X | מאי 2010 |  |
| CS6 (16) | חלונות, Mac OS X | מאי 2012 | הגרסה האחרונה שיצאה כמוצר עצמאי והאחרונה שמותגה כחלק מ"החבילה היצירתית". הגרסה הראשונה שתומכת ב-64 סיביות. |
| CC (17) | חלונות, Mac OS X | יוני 2013 | אינטגרציה עם שירות הענן "הענן היצירתי" (Creative Cloud) ועם הרשת החברתית של אדובי, Behance. |
| CC 2014 (18) | חלונות, Mac OS X | יוני 2014 |  |
| CC 2015 (19) | חלונות, Mac OS X | יוני 2015 | תמיכה באינטגרציה עם שירות Adobe Stock Photos, ובגרסאות מאוחרות יותר, גם עם XD. |
| CC 2017 (21) | חלונות, macOS | נובמבר 2016 |  |
| CC 2018 (22) | חלונות, macOS | אוקטובר 2017 |  |
| CC 2019 (23) | חלונות, macOS | אוקטובר 2018 |  |
| 2020 (24) | חלונות, macOS | אוקטובר 2019 |  |
| 2021 (25) | חלונות, macOS | אוקטובר 2020 | גרסה 25.3 שיצאה ביוני 2021 הוסיפה תמיכה טבעית במעבדי M1 של אפל. |
| 2022 (26) | חלונות, macOS | אוקטובר 2021 |  |
| 2023 (27) | חלונות, macOS | אוקטובר 2022 | גרסה 27.6 הוסיפה לראשונה כלי למילוי צורות מבוסס בינה מלאכותית יוצרת. |
| 2024 (28) | חלונות, macOS | אוקטובר 2023 | Text to Vector - יצירת צורה וקטורית באמצעות בינה מלאכותית יוצרת על פי שאילתת טקסט. |